钦定古今图书集成/明伦汇编/闺媛典/第281卷 > 皇清十四 > 吴学道妻嵇氏
## 钦定古今图书集成/明伦汇编/闺媛典/第281卷 > 皇清十四 > 吴学道妻嵇氏

按《太平府志》：“嵇氏，当涂吴学道妻。夫亡，氏年二十，矢志理家事，丝粟不妄费，家渐饶。迄子成立，犹握筭持筹不辍。顺治壬辰旌表。”

===唐秉极妻曹氏===

按《太平府志》：“曹氏，当涂唐秉极妻。年二十，夫亡，抚幼子。子善病，不能读书，曹怜之，俾弃儒习医，遂以岐黄名家。年七十终。顺治壬辰旌表。”